JAMHURI YA MUUNGANO WA TANZANIA

OFISI YA WAZIRI MKUU

TAWALA ZA MIKOA NA SERIKALI ZA MITAA

HALMASHAURI YA WILAYA YA GEITA

[image: image1.jpg]HALMASHAURI YA WILAYA YA GEITA

Simu: GEITA 3 e ya Hilays,
GEITA.

Kumb. yenu Na...................... IDARA YA ...

Kumb. yetu Na.......................

Barua zote zipelekwe kwa mkurugenzi mtendaji wa Wilaya.




MKATABA WA KUJENGA NA KUENDESHA CHUMBA CHA BIASHARA ENEO LA KITUO CHA MABASI

KATI YA

HALMASHAURI YA WILAYA YA GEITA

NA

M/S……………………………………………

MKATABA NA.GDC/C/………….

Umeandaliwa na:

Mkurugenzi Mtendaji 

HALMASHAURI YA WILAYA YA GEITA,

                                                               

S.L.P. 139




GEITA
(Chini ya kifungu cha 130 (1) cha Sura ya 287)

MKATABA huu umekubaliwa leo tarehe…………… ya Mwezi wa..…………. 2009
KATI YA

 HALMASHAURI YA WILAYA YA GEITA ambayo katika mkataba huu itaitwa (MMILIKI) kwa upande mmoja,  

NA
Ndugu………………………………………………….. wa S.L.P……………., ambaye katika Mkataba huu ataitwa (MPANGAJI) neno ambalo litamjumuisha yeye mwenyewe na warithi wake watakaodai haki kutokana na mkataba huu pale hali halisi itakaporuhusu kwa upande mwingine.

KWA KUWA MMILIKI ndie mwenye eneo la kituo cha mabasi na vitu vyote vya kudumu vilivyomo na vitakavyowekwa baadae. 

KWA KUWA MMILIKI NA MPANGAJI wana nia na dhamira ya dhati ya kuingia katika mkataba wa kujenga,kuendesha na kukabidhi (B.O.T-Build Operate and Transfer contract) 

KWA KUWA MMILIKI amehiari na kukubali kumruhusu MPANGAJI ajenge chumba cha biashara kwa mujibu wa masharti ya mkataba huu.

NA KWA KUWA Mpangaji anaelewa,kutambua na kukiri kuwa eneo analojenga chumba cha biashara ni mali ya MMILIKI.

HIVYO BASI PANDE MBILI ZA MKATABA HUU ZINAKUBALIANA KAMA IFUATAVYO:-
 TAFSIRI YA MANENO

Katika Mkataba huu, maneno yafuatayo yatatafsiriwa kama inavyooneshwa hapa chini:-
“Mkataba”
Maana yake ni makubaliano kati ya MMILIKI na MPANGAJI kama inavyoonekana kwenye Mkataba huu ikiwa ni pamoja na viambatanisho vyote vya Mkataba na Nyaraka nyinginezo zitakazo ambatana na mkataba huu.

“Kodi ’’Ina maana ya fedha inayolipwa kwa MMILIKI na MPANGAJI kama kodi ya pango katika kipindi cha mpito cha mkataba huu.

“Wakala”Ina maana ya mtu au kikundi kilichosajiliwa chini ya Sheria  yoyote,taasisi au Kampuni iliyopewa kazi yakukusanya mapato ya Mmiliki katika vyumba vya biashara.

“Siku”
Maana yake ni siku/tarehe katika kalenda.

“Mmiliki”Ina maana ya Halmashauri ya Wilaya ya Geita

“Mpangaji” Ina maana mtu,kampuni,kikundi au taasisi iliyojenga chumba cha biashara katika kituo cha mabasi kwa minajiri ya kuendesha na kukabidhi baada ya muda wa mkataba kuisha.
A.KIPINDI CHA MKATABA
1. Kwamba,Mkataba huu ni wa kipindi cha miaka kumi (10) kuanzia leo tarehe 01 mwezi wa Januari, 2010 hadi tarehe 01 mwezi 01 mwaka 2020 na Mmiliki atakuwa na uhuru wa kumpangisha Mpangaji katika kipindi kingine kisichozidi miezi kumi na mbili kama atajiridhisha kuwa mpangaji hakusababisha matatizo yoyote katika kipindi cha mpito cha mkataba huu.
2. Kwamba MMILIKI au MPANGAJI anaweza kusitisha au kukatisha Mkataba huu wakati wowote kabla ya kipindi cha mkataba kuisha kama patakuwa na sababu za msingi kufanya hivyo.
3. Kwamba,mkataba huu utafanyiwa mapitio kila baada ya kipindi cha miaka mitatu kwa kuzingatia kiwango cha mfumuko wa bei kiwekwacho na benki kuu ya Tanzania.
B.KODI YA CHUMBA NA UTARATIBU WA KULIPA

4. Kwamba,Mpangaji atamlipa Mmiliki kodi ya kiasi cha shilingi elfu kumi tu kila mwezi (10,000/=)ambayo italipwa kwa mwaka kwa awamu mbili baada ya kipindi cha matazamio kuisha tarehe 01 mwezi Machi 2010.Mpangaji atapewa stakabadhi yenye nembo ya Halmashauri katika ofisi ya Mkurugenzi Mtendaji Halmashauri ya Wilaya ya Geita kitengo cha mapato. Malipo yatafanyika tarehe Mosi hadi tarehe 5 ya mwezi na kutolipa kwa wakati kutaambatana na adhabu ya asilimia 25 ya malipo ya mwezi mmoja.
5. Kwamba,MPANGAJI akikiuka masharti ya mkataba huu, mkataba utasitishwa na MMILIKI hatarejesha salio la kodi  kwa MPANGAJI kama fidia au marejesho ya kodi kwa kipindi cha mwaka kilichosalia.
6. Kwamba MPANGAJI atawajibika kulipia kodi na adhabu kama atashindwa au kukataa kulipia kodi hiyo kwa mujibu wa kifungu cha nne (4) cha mkataba huu hapo juu.
C: UJENZI, UKARABATI, ULINZI, MATUMIZI NA UTUNZAJI WA CHUMBA

7. Kwamba, jengo ambalo litajengwa litakuwa jengo kamili baada ya kumalizika kwa jengo hilo na kuwa mpangaji atajenga chumba cha biashara kwa usimamizi ,maelekezo na michoro itakayotolewa na mmiliki na ukaguzi wa jengo utafanyika katika kila hatua itakayofikiwa katika ujenzi.
8. Kwamba,Mpangaji atajenga chumba cha biashara kwa gharama zake mwenyewe ambapo atazirejesha kwa kuendesha biashara katika chumba hicho kwa kipindi cha miaka kumi (10) kuanzia tarehe 01 mwezi 01 mwaka 2010.
9. Kwamba, Mpangaji anapaswa kumaliza ujenzi wa chumba cha biashara ifikapo tarehe 31 mwezi wa kumi na mbili (12) mwaka 2009 na kuwa atahesabika kuanza kutumia chumba hicho kwa biashara kuanzia tarehe 01 Mwezi 01 mwaka 2010 ambapo kodi ya pango itaanza kulipwa tarehe 01 mwezi Aprili,2010 baada ya kipindi cha miezi mitatu ya matazamio kuisha.
10. Kwamba,iwapo ujenzi wa chumba utakuwa haujakamilika ifikapo tarehe iliyotajwa katika aya ya 9 ya mkataba huu hapo juu,mmiliki atakuwa na haki ya kufuta makubaliano haya na kuchukua jengo bila kujali hatua ya ujenzi iliyofikiwa na kumpatia mwingine atakaekuwa na uwezo wa kujenga kadri ya masharti ya mkataba huu.Gharama zilizotumika zitarejeshwa na mmiliki, baada ya tathimini ya kina ya mmiliki.
11. MPANGAJI atatoa taarifa kwa MMILIKI kuhusu ukarabati kwenye chumba na kwamba ukarabati wa chumba husika utagharimiwa na MMILIKI,baada ya Mmiliki kufanya tathmini ya kina kuhusu gharama za ukarabati na namna ya kufidia anaweza kumruhusu Mpangaji kufanya ukarabati.
12. Kwamba MMILIKI atakuwa na haki ya kufunga chumba kisitumike kwa shughuli za biashara kama mpangaji atashindwa kuheshimu masharti ya mkataba huu au itagundulika kuwa anatumia chumba kwa biashara haramu au biashara yoyote inayokatazwa na sheria za Nchi au za kimataifa.
13. Kwamba,Mpangaji atawajibika na utunzaji na usafi wa chumba alichopanga kwa muda wote wa Mkataba kwa kuzingatia Kanuni na Sheria za Afya na usafi wa Mazingira na atahakikisha kwamba anakabidhi chumba hicho kwa MMILIKI kikiwa katika hali nzuri kama alivyokodishiwa wakati wa kuanza Mkataba huu.Aidha kila Mpangaji atapaswa kuwa na pipa la kuwekea taka zitakazotokana na biashara yake ili kurahisisha uchukuzi wa taka kwenye maeneo husika.
14. Kwamba,Kwa ajili ya kukagua malipo ya Kodi, Usafi wa chumba na hali ya majengo au chumba MMILIKI atakuwa na haki na wajibu wa kuingia katika chumba wakati wa saa za kazi kati ya saa 2.00 asubuhi na saa 12:00 jioni akiwa na kitambulisho halali cha Mmiliki.
15. Kwamba MPANGAJI akisababisha uharibifu wowote wa chumba kutokana na matumizi mabaya ya chumba hicho au kitendo chochote kilichofanywa na MPANGAJI na kusababisha chumba hicho kuharibika kwa namna yoyote ile:-
a) MMILIKI hatawajibika kulipa fidia yoyote kwa MPANGAJI.
b) MPANGAJI atawajibika kufanya marekebisho au ujenzi, au ukarabati au kulipa fidia, kama atakavyokubaliana au kuelekezwa na MMILIKI baada ya MMILIKI kufanya tathmini ya uharibifu na gharama za ujenzi au ukarabati.

16. Kwamba, Mmiliki anaweza akiona inafaa kuajiri wakala wa kukusanya Kodi ya vyumba hivyo Mpangaji atawajibika kumlipa wakala kodi bila masharti yoyote.

17. Kwamba mabadiliko yoyote ya masharti ya mkataba yatahusisha pande mbili za mkataba huu.

MASHARTI

18. Kwamba, MPANGAJI awe hana kesi au mgogoro wowote na MMILIKI unaondelea mahakamani au katika mamlaka yoyote ya usuluhishi unaohusu ardhi au madai yoyote.

19. Kwamba, MPANGAJI hana ruhusa, uwezo, au mamlaka ya kupangisha, kugawa, kuweka rehani au kurithisha chumba kwa mtu yeyote.  Endapo MPANGAJI hatakuwa na nia au uwezo wa kuendelea na biashara au Mkataba, kutokana na kukatisha mkataba au biashara, wakati mali au sehemu ya mali zake za biashara zikiwa katika chumba cha biashara:
a) MPANGAJI atatoa taarifa ya maandishi kwa MMILIKI ndani ya kipindi cha mwezi mmoja kabla ya kuondoka katika chumba.
b) Mkataba utakuwa umekoma au umehitimishwa.
c) MPANGAJI hatauza, kugawa nafasi au chumba kwa mtu yeyote bila ridhaa au kibali cha MMILIKI.
d) Mkataba huu hautatumika au kutumiwa na mtu mwingine.
e) MPANGAJI atahakikisha amelipa kodi yote ya chumba anayodaiwa na MMILIKI.
f) Mtu yeyote akisababisha hasara kwa mwingine kutokana na tendo lolote la uzembe au makusudi atalazimika kulipa fidia ya madhara aliyosababisha kwa mmiliki na wale wote walioathirika na madhara hayo.
20. MMILIKI hatambughudhi au kusababisha usumbufu wowote kwa MPANGAJI endapo   

      MPANGAJI anatii na kutekeleza masharti ya mkataba huu kwa muda wote wa mkataba.

21. MMILIKI hatawajibika na ankara au malipo yoyote yatokanayo na kutumia maji, umeme na simu katika chumba cha biashara isipokuwa makubaliano ya kuweka au kutumia umeme, maji na simu katika chumba yatakuwa kati ya MPANGAJI binafsi na mamlaka husika.Uwekaji umeme au maji katika chumba utatekelewa kwa maelekeo na usimamizi wa mmiliki.

22. MPANGAJI atalinda chumba na mali zake zote zilizo ndani ya chumba hicho kwa muda wote wa mkataba huu,MMILIKI hatawajibika na suala lolote linalohusu madai au hasara itakayotokana na ulinzi au utunzaji wa mali zilizo ndani ya chumba.

D.  KUKATISHA AU KUHITIMISHA MKATABA
23. Mkataba huu unaweza kukatishwa au kuhitimishwa, endapo litajitokeza jambo lolote kati ya haya:
a) Kipindi cha mkataba kikiisha.
b) MPANGAJI au MMILIKI akikiuka masharti na makubaliano ya mkataba huu na hakuna makubaliano yoyote yaliyofikiwa au kufanyika kati ya MMILIKI na MPANGAJI kama jitihada za kufikia suluhu.
c) MPANGAJI akipangisha, kugawa, kuweka rehani, kuuza au kurithisha chumba kwa mtu yeyote.
d) MPANGAJI akishindwa kulipa kodi kwa kipindi cha miezi mitatu mfululizo kwa sababu yoyote na hakutoa taarifa ya maombi kwa MMILIKI.
e) Ukitokea uharibifu wowote wa chumba utakaosababishwa na kitendo chochote au sababu yoyote ambayo iko nje ya uwezo wa MMILIKI au MPANGAJI (i.e. Force-majure).
f) MPANGAJI kwa hiari yake na kwa kuzingatia masharti na makubaliano ya mkataba huu ataamua kusitisha kupanga katika chumba.
g) MPANGAJI akifanya kitendo chochote kinachosababisha kero kwa umma, au wapangaji wenzake au kinachovunja sheria za Nchi na malalamiko ya kero hizo yamewasilishwa kwa MMILIKI na MMILIKI amejitahidi kumtaka asimamishe kero hizo bila mafanikio.

E. UTATUZI WA MIGOGORO:

24. Endapo utatokea mgogoro wowote kati ya MMILIKI na MPANGAJI kuhusu malipo ya Kodi, matumizi ya chumba,ukiukwaji wa Mkataba au jambo lolote linalohusu chumba, MMILIKI na MPANGAJI watafanya majadiliano kabla ya kuchukua hatua za kisheria na endapo hakuna maafikiano yaliyofikiwa upande wowote ambao hauafiki unaweza kuchukua hatua za kisheria.

25. Majadiliano yote yanayohusu mgogoro au chumba yatafanyika katika Ofisi ya MKURUGENZI MTENDAJI na maafikiano au majadiliano yote pamoja na suluhu iliyofikiwa yatakuwa katika maandishi.
F.  HITIMISHO:

 KWA USHUHUDA wa pande zote mbili makubaliano haya yatatekelezwa kwa kuzingatia sheria kuanzia leo tarehe kama inavyoonekana katika mkataba huu.

Umesainiwa na kuwekwa mhuri na kutolewa GEITA leo hii tarehe…………………

KWA UPANDE WA MMLIKII:
 Cheo:
Mwenyekiti wa Halmashauri                                 
Jina:
………………………………                               

Sahihi:
…………………………..                                      
 Jina:
……………………………
 Cheo:
Mkurugenzi Mtendaji
Sahihi:
…………………………
KWA UPANDE WA MPANGAJI:

Jina
……………………………….              
Cheo:
…………………………………           
Sahihi:
…………………………………         

 Jina:
     ………………………………
Cheo:     ……………………………………

 Sahihi:    …………………… ………….

Mbele yangu leo……………………………
Jina:   _______________________________ 

Cheo:  _______________________________
Sahihi:_______________________________

